Document ID: 32007R0245

32007R0245
L 073/9
SLUŽBENI LIST EUROPSKE UNIJE
UREDBA KOMISIJE (EZ) br. 245/2007
od 8. ožujka 2007.
o izmjeni i prilagodbi Priloga II. Uredbi (EZ) br. 998/2003 Europskog parlamenta i Vijeća s obzirom na Bugarsku, Rumunjsku i Maleziju
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3.,
uzimajući u obzir Akt o pristupanju Bugarske i Rumunjske, a posebno njegov članak 56.,
uzimajući u obzir Uredbu Vijeća (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (1), a posebno njezine članke 10. i 19.,
budući da:
(1)
Uredba (EZ) br. 998/2003 utvrđuje zahtjeve zdravlja životinja primjenjive na nekomercijalno kretanje kućnih ljubimaca i pravila primjenjiva na nadzor takvih kretanja.
(2)
Uredba (EZ) br. 998/2003 utvrđuje da se popis trećih zemalja iz kojih se kretanje kućnih ljubimaca u Zajednicu može odobriti, pod uvjetom da se udovolji određenim zahtjevima, izloži u dijelu C Priloga II. toj Uredbi.
(3)
Dio C Priloga II. Uredbi (EZ) br. 998/2003 uključuje treće zemlje i teritorije slobodne od bjesnoće te treće zemlje i teritorije u kojima je ustanovljeno da rizik od ulaska bjesnoće u Zajednicu kao posljedica kretanja iz trećih zemalja i teritorija nije veći od rizika povezanog s kretanjem unutar država članica.
(4)
Prema podacima koje su podnijela nadležna tijela Malezije, čini se da rizik ulaska bjesnoće u Zajednicu zbog kretanja kućnih ljubimaca iz te zemlje nije veći od rizika povezanog s kretanjem kućnih ljubimaca između država članica ili trećih zemalja koje su već navedene u Uredbi (EZ) br. 998/2003. Stoga se Malezija treba uključiti u popis izložen u dijelu C Priloga II. Uredbi (EZ) br. 998/2003.
(5)
S obzirom na to da su Bugarska i Rumunjska države članice od 1. siječnja 2007., radi jasnoće zakonodavstva Zajednice nužno je ukloniti upute na te zemlje iz dijela C Priloga II. Uredbi (EZ) br. 998/2003 s učinkom od datuma pristupanja.
(6)
Uredba (EZ) br. 998/2003 stoga se treba primjereno izmijeniti.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U Uredbi (EZ) br. 998/2003 dio C Priloga II. mijenja se kako slijedi:
1.
Brišu se sljedeći unosi:
„BG - Bugarska
RO - Rumunjska”.
2.
Umeće se sljedeći unos: „MY - Malezija”.
Članak 2.
Ova Uredba stupa na snagu trećeg dana od objave u Službenom listu Europske unije.
Članak 1. stavak 1. primjenjuje se od 1. siječnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. ožujka 2007.

Labels: 0
18
8
6